PIIBLIKOHVIK
Tere tulemast Piiblikohvikusse!
Minu tänaseks külaliseks on dr Daniel Shayesteh.
- Tere tulemast saatesse! - Aitäh kutsumast!
- Sul on väga eriline taust.
Jõudsid radikaalsest islamist Jeesuse Kristuse juurde.
Palun räägi sellest lühidalt.
- Sündisin moslemina 12-lapselises peres.
Minust kasvatati usujuhti.
Mind saadeti usukursustele,
õppisin islamirituaale ja õppisin pähe Koraani.
See lubas mul osaleda islamirituaalides.
Õppisime lapsepõlves, et islam peab olema ainus religioon,
ühtki teist ei tohi eksisteerida.
Moslemid peavad püüdma hävitada kristlust ja judaismi.
Ülikoolis sai minust moslemiradikaal.
Ayatollah Khomeini juhtimisel võitlesime valitseva kuninga vastu.
Uskusime, et ta ei suutnud juhtida riiki õigluses.
Riik oli majanduspoliitilises ja ühiskondlikus kriisis.
Khomeini juhtimisel kukutasime riigi juhtkonna.
Olin üks neist, kes kutsuti asutama Iraani Revolutsiooniarmeed
ehk Hezbollah't, mis sai aluseks Liibanoni Hezbollah'le.
Tahtsime luua revolutsiooniarmee, et vallutada Iisrael
ning valmistada noormehi ja neide minema Lääneriikidesse
nende kultuuri seestpoolt õõnestama ja terroritegevust korraldama.
Pärast võimu kukutamist hakkasime noorukeid ja neide
sellel eesmärgil treenima. Mõne kuu pärast aga nägime,
et Khomeini lubadused iraanlastele ei täitunud.
Ta ignoreeris oma lubadusi.
Ta saatis kogu riigi varanduse Süüriasse, Liibanoni
ja palestiinlastele. See tegi inimesed vaesemaks.
Inimesed surid ravimite puudusel. Katkesid riigi suhted Läänega.
Riigi majandus sõltus Läänest.
Raskuste tõttu hakkasime ayatollah Khomeinit kritiseerima.
Ta polnud selleks valmis ja tõlgendas seda islamistlikult:
kui kritiseerid valitsejat, kes on Muhamedi asemik,
ootab sind surmanuhtlus.
See lõi riigis kaose. Sain lõpuks surmanuhtluse,
mind pandi vangi, kus ootasin kaaslastega surma.
Sõbrad tapeti, kuid mina pääsesin mõjukate inimeste abiga põgenema.
Türgis polnud elu samuti kerge.
Iraani terroristid tapsid seal põgenikke ja poliitikuid.
Püüdsin oma elu päästa ja kaotasin huvi islamifilosoofia vastu.
Hakkasin keelt õppima, läksin ülikooli doktorantuuri.
Minu väitekirja teemaks oli
"Kultuuri ja religiooni mõju inimese hoiakutele".
Pidin uurima kõiki religioone ja imetlesin kristlikke väärtusi.
Aastaid õpetati mulle, et kristluses polnud midagi head.
Nüüd aga leidsin kristlusest kõik head asjad.
- Said esimest korda kristluse kohta lugeda.
- Jah. Moslemitel pole lubatud kristlust uurida.
Kuid Türgis oli tol ajal sõjaolukord,
mis püüdis religiooni poliitikast lahutada.
Valitses vabadus uurida kõiki religioone,
nii islamit kui kristlust. Kristlus hämmastas mind.
Kristlus usub inimese vabadusse, seepärast ongi Läänes vabadus.
Nägin ka ühe unenäo Jeesusest.
Läksin ühte Iraani kogudusse, kus räägiti minu unenäost.
See hämmastas mind ja tekitas minus huvi
nende raamatut lugeda. Mulle anti Uus Testament.
Hakkasin seda lugema.
Uus Testament ilmutas mulle imelisel viisil Jumalat.
Jumal on isikuline olend. Ta on kõikjal,
et võiksid Temaga isiklikku suhet omada.
Avastasin, et Piibli Jumal puudutab minu elu.
Ta on isiklik Jumal. Ta ilmutab end, et aidata mind tagasi oma riiki.
Kõigi teiste religioonide jumalad on ebaisikulised ja kaugel ära.
Nad ei suhtle sinuga ega oma su elus mingit funktsiooni.
Nad on jätnud sind üksi end saatana kuningriigist päästma.
Need on alusetud filosoofiad.
Kuidas saad end saatana käest vabastada ilma Jumala abita?
Nägin, kuidas kristlaste ja Piibli Jumal tuleb inimeste juurde,
et neid päästa.
See oli hämmastav õpetus ja praktiline filosoofia.
- Räägime jumalakäsitluse erinevusest kristluses ja teistes religioonides,
eriti islamis.
Ütlesid, et kristluses ja Uues Testamendis on Jumal isik,
kes räägib sinuga ja armastab sind.
Kas jumalakäsitluses on veel mingeid tähtsaid erinevusi?
- Muidugi. Kõige tähtsam ongi see, et kõigi teiste religioonide jumalad,
kaasa arvatud islamis, on ebaisikulised.
Isegi islami prohvet ütleb, et ta pole kunagi Jumalat näinud
ega omanud Temaga mingit suhet.
Koraan ütleb, et Jumala ja sinu vahel on eesriie.
Mingit praktilist suhet pole.
- Jumalat ei tohi isaks kutsuda ega Temaga rääkida.
- Islam vihkab seda.
Islam vihkab intiimset suhet.
Islam ütleb, et Jumal on valitseja ja sina olet tema ori.
Lähedast suhet pole olemas.
Kes sa selline oled, et tahad Jumalaga lähedast suhet?
See on täiesti vale filosoofia.
Kui Jumal mind loomises puudutas, peaks eksisteerima lähedane suhe.
See on islami vastuolu - Jumal lõi inimese,
kuid sa ei saa Jumalaga mingit isiklikku suhet omada.
See väga oluline erinevus - Jumal on isiklik Jumal.
Ainult isikulisel Jumalal võib kuju olla, kuna see on isiklik.
Ebaisikulisel jumalal pole mingit kuju.
Kui sul on kuju, peab sul olema ka plaan.
Plaan on midagi isiklikku, mida on võimalik käiku lasta;
see loob tegevust ja vilja.
Ebaisikulistel jumalatel neid omadusi pole.
Sügavamale minnes võib ka öelda, et ebaisikuline jumal ei saa luua,
kuna loomine nõuab ilmutust.
Ebaisikuline jumal ei saa end ilmutada.
Kui Jumal end ei ilmuta, kuidas Ta mind armastada saab?
Ta ei saa sind armastada, kuna ta on ebaisikuline.
Armastus on omane üksnes isikulisele Jumalale.
See on hämmastav erinevus.
- Sa tead seda isiklikust kogemusest, kuna kasvasid üles islami jumalaga
ja nüüd sa tunned Jeesuse Kristuse Isa Jumalat.
- See on tõsi. Selle praktilisus puudutab paljusid moslemeid.
Eelmiste jõulude ajal oli meil üks telesaade,
kuhu helistas üks 33-aastane noormees.
Ta ütles, et on palvetanud 30 aastat Allahi poole.
Allahi poole tuleb palvetada araabia keeles,
sest ta ei aktsepteeri sinu emakeelt.
Sa õpid mingid usutunnistused pähe.
Üle 90% moslemeist ei oska isegi araabia keelt.
Nad kordavad iga päev Allahile päheõpitud fraase.
See noor mees oli pettunud: "Olen 30 aastat Allahi poole
ühte ja sama fraasi korranud; talle ei meeldi mu emakeel
ja ma ei tohi rääkida temaga keeles, mida valdan,
ja ma ei oska tema keelt. Saad sa aru mu frustratsioonist?
Mul on emotsionaalsed ja vaimsed vajadused,
ja ta ei taha kuulata mind mu emakeeles.
Mina aga tema keelt ei oska. See teeb mulle tuska."
- Nagu räägiks oma isaga, aga sul puudub keel.
- Täpselt. Siis ütles ta mulle:
"Mulle meeldib see Jumal, keda sa kirjeldad.
Sa nimetad Teda oma Isaks. Su Isa räägib su emakeelt.
Temaga saab intiimselt rääkida."
Ta hakkas nutma ja vabandas,
et rikub oma nutuga mu rõõmsa jõulupüha.
Ütlesin, et ta ei riku midagi, vaid on just õiges kohas.
Lõpuks küsis ta, kas täna on hea päev
süda Jeesusele anda? Talle meeldis minu kirjeldatud Jumal.
Isiklik, lähedane suhe puudutab moslemite südameid,
nagu see mindki puudutas. See on üks erinevus.
Teised erinevused on okeerivad.
Koraani sõnul on Allah kõigi inimeste ja maailma katastroofide looja.
Ta kavandas need igavikus ja teostas loomises.
Seda ütleb Koraanis ptk 57:22.
Tema planeeris igavikus su hinge jaoks katastroofid.
See pole kena. Miks?
Tõeline Jumal peaks inimeste jaoks kõik hästi looma.
Eriti seetõttu, et inimesed ei elanud igavikus
ja neil puudus võimalus end tõestada.
Allah ei andnud neile aegagi, vaid lõi neile katastroofe
juba enne nende loomist. Kas selline on õiglane jumal?
- Kristluse järgi põhjustab katastroofe pattulangemine.
- Just. See oli saatana ja inimese otsus.
Seda ei loonud Piibli Jumal.
Koraan ütleb ka seda, et Allah on loonud patu.
Tema inspireerib inimkonnas pattu, ütleb ptk 90:7-8 Koraanis.
Allah on inimeste patu põhjus.
Kui Allah põhjustab inimeste pattu,
on tal õigus inimesi patu eest hukka mõista? Ei ole.
Miks? Sest tema põhjustab inimestes pattu.
Koraan ütleb korduvalt, et patustajad lähevad põrgusse.
See on islami probleem.
Miks peavad inimesed põrgusse minema, kui pattu põhjustab Allah?
Allah peaks põrgusse minema, kui tema patu alustas.
Inimesed ei alustanud seda.
Koraani ptk 7:14-16 ütleb, et Allah korrumpeeris saatana.
Kas püha ja õiglane jumal korrumpeeris saatana?
Korruptsioon ei saa tulla püha ja õiglase jumala loomusest.
Allah ei ole tõeline jumal,
seepärast omistatakse talle kõik koledad asjad.
See on paganlik uskumus. Ainult paganad usuvad,
et kõik tuleb jumalalt, kaasa arvatud kurjad ja pahad asjad.
Piibli järgi on Jumal püha, ei loo kurjust
ega saa olla osaduses kurjusega.
Me ei saa öelda, et Koraani ja Piibli jumal on üks ja sama.
- Kuidas on lood Jeesuse Kristusega? Mis erinevus siin on?
Tean, et Koraan mainib Jeesust.
Mis vahe on Uue Testamendi Jeesusel ja Koraani Jeesusel?
- Koraan mainib Jeesust, kuna Muhamed käis 28 aastat kirikus.
Ta õppis kirikult palju asju, lahkus sealt ja alustas oma usu.
Ta muutus kristlaste suhtes vaenulikuks.
Hiljem hakkas ta kasutama kristlaste vastu
kristlikku gnostitsismi ja valeõpetusi.
Seega hiljem muudab Jeesus tema narratiivis kuju.
Koraani Jeesus on prohvet, mitte Jumala Poeg.
Kui nimetad Jeesust Jumala Pojaks, oled uskmatu, sind tuleb tappa
ja sa lähed põrgusse.
Kuid isegi Jeesuse prohvetlik väärtus on suurem Muhamedi omast.
Jeesus on Taevas. Muhamed aga pole Taevas.
On okeeriv, et Koraan õpetab Muhamedi kohta kurbi lugusid.
Peatükis 19:68-72 öeldakse,
et kõik õiged ja ülekohtused viiakse kõigepealt põrgusse.
Ka Muhamed kuulub õigete alla. See aga välistab Jeesuse,
sest Koraan ütleb, et Jeesus on juba Taevas.
Muhamed ja kõik teised õiged moslemid,
ning ka kõik ülekohtused viiakse kõigepealt põrgusse,
kus nad istuvad põrgutule ümber ja ootavad viimsepäeva.
Siis tuleb Allah nende tegusid läbi katsuma.
Kui head teod kaaluvad üles halvad teod,
pääsevad nad ehk Taevasse. See on Allahi otsus.
Ta võib saata õiged Põrgusse ja ülekohtused Taevasse.
See ongi põhiline erinevus Muhamedi ja Jeesuse vahel.
Jeesus on Taevas, kuid Muhamed pole.
Tänase islamimaailma ees seisab väljakutse.
See okeerib paljusid noori moslemeid
ja nad tulevad Jeesuse juurde.
Nad küsivad: Kes meid Taevasse viib?
Kas see, kes on Taevas, või see, kes suri,
ja viidi Koraani järgi põrgusse?
Vaid see, kes on Taevas, võib meid Taevasse viia.
Kuigi Jeesust nimetatakse Koraanis prohvetiks,
mis ei vasta väärtusele, mille Piibel Jeesusele omistab,
kuid isegi Koraani Jeesusel on Muhamediga võrreldes
parem positsioon.
Jeesusele omistatakse ka teisi asju, mida Muhamedil pole.
Jeesust nimetatakse Jumala Sõnaks.
Filosoofias on "sõna" jumala definitsioon.
Kui küsida kõigi religioonide õpetlastelt, mis on jumal,
vastavad nad: Sõna. Jumal on sõna.
Koraan nimetab Jeesust Sõnaks.
Mõned islamiõpetlased väidavad, et see on vaid hüüdnimi.
Olgu. Miks ei saanud siis viimane ja parim prohvet Muhamed
seda parimat hüüdnime?
Nii hüütakse ainult Jeesust.
Jeesust nimetatakse ka Jumala vaimuks.
Kui filosoofias nimetatakse kedagi jumala vaimuks,
tähendab see, et ta on jumal.
Koraan nimetab Jeesust kaudselt Jumalaks,
kuid pühendunud moslemid tapavad kristlasi
Jeesuse Jumalaks nimetamise eest.
Samuti võib Koraanist lugeda ka mitmete Jeesuse tehtud imede kohta,
kuid Muhamed ei teinud ühtegi imet. Neil on suur vahe.
Koraani kirjeldatud Jeesus pole kindlasti Piibli Jeesus.
Piibli järgi on Jeesus Päästja.
Ta ilmutas end selleks, et inimesi päästa.
- Ütlesid, et nad võivad pääseda Taevasse,
kui teevad õigeid tegusid.
See tähendab, et Taevasse mineku kohta puudub igasugune kindlus.
- Täpselt. Koraani ptk 31:34 ütleb, et keegi ei tea oma tulevikku.
Muhamed ütleb selgelt oma rahvale: "Ma ei tea oma tulevikku.
Mind ei päästa isegi mu head teod, kui Allah pole mulle armuline."
Pole mingit kindlust.
On kurb, et Muhamedil puudus kindlus oma tuleviku suhtes,
kuid ta sundis inimesi end järgima.
Kui sa ei tea endagi tulevikku, miks sa mind ennast järgima sunnid?
- Isegi kui usud kogu südamest, teenid kogu oma elu,
pole sul kindlust, et pääsed Taevasse.
- Täpselt. Ei mingit kindlust.
- Aga kui sa Jeesust usud, ütleb Piibel, et võid kindel olla,
et su patud on andestatud.
- Absoluutselt. Sellel on vaimsed ja loogilised põhjused.
Olen nii põnevil, et olen Jeesuses.
Päev päeva järel kasvavad mu teadmised Jeesusest
ja mu usk muutub tugevamaks. Kristuses on üha põnevam.
Siin on lihtne loogika.
Kui saatan suudab siin elus eraldada meid Jumalast,
kas Jumal on saatanast nõrgem
ega suuda meid siin elus enda juurde tuua?
Jumal on suurem kui saatan.
Kui keegi röövib sult su lapsed, kas ütled:
Oh, saan oma lapsed ehk tagasi tulevases elus,
või sa nutad iga päev ja annad kõik,
et oma lapsed võimalikult pea tagasi saada?
See on Piibli vaimsus - Jumal tahab sind kohe!
"Olen loonud sind Enda jaoks. Ma ei suuda ilma sinuta olla."
See on nagu ema ja isa. Nad tahavad oma lapsi kohe tagasi.
Mõistan seda väga hästi,
sest pole näinud oma peret Iraanis 24 aastat.
Iga aasta, iga päev ja iga kuu ma palvetan,
et Issand avaks mingi ukse, et saaksin oma peret näha.
Ma ei taha seda külastust homsele lükata.
Kuidas võib vägev Jumal selle külastuse homsele lükata
ja siis pole seegi kindel? Võib-olla näeme Jumalat.
Piibli Jumal ütleb: Tahan sind kohe näha!
See on suur erinevus islami ja kristluse vahel.
- Jumal on erinev, Jeesus on erinev. Kuidas on lood raamatutega?
Kas ka Koraan ja Piibel on erinevad?
- Absoluutselt. Väga erinevad.
Filosoofiliselt, õpetuslikult, poliitiliselt, sotsiaalselt
ja moraalselt erinevad. Rääkisin filosoofiast,
kuidas Jumalal on meiega lähedased suhted.
Õpetuslikult on Allahi positsioon aga väga okeeriv.
Koraani ptk 8:30 ütleb, et Allah on parim petja.
Ptk 10 ütleb, et keegi ei suuda end Allahi pettuse käest päästa.
Allah kiirustab pettusega.
Koraan õigustab valetamist.
Moslemid peavad teatud olukordades valetama.
Koraan õpetab 12 korral kristlaste ja juutidega mitte sõbrustama,
kui sa just ei taha neid hävitada või neile halba teha.
See on Koraani õpetus.
Sotsiaalsest aspektist on moslemid Koraani järgi kõige paremad.
Kristlasi nimetatakse ahvideks, eesliteks, sama käib juutide kohta.
Mittemoslemid on ebapuhtad. See on väga häbiväärne sõnum.
Kuidas võid sa nimetada sama Jumala loodut ebapuhtaks,
koeraks ja kariloomaks,
kui nimetad ennast tõeliseks Jumala loominguks?
Kõik inimesed näevad ühtmoodi välja - neil on kaks silma, kaks kõrva,
üks suu, kaks kätt.
Kuidas saad öelda, et oled kellestki parem?
On hämmastav, et isegi islami prohvet Muhamed ei saanud öelda,
et ta on päästetud ja ühinenud Jumalaga.
Tal polnud kindlust oma tuleviku suhtes.
Ta nimetas ennast puhtaks, kuid kristlast,
kes võib avalikult ja veendunult öelda,
et on Jumalaga ühendatud, et on Jumalas ja Jumal on temaga,
nimetada endast halvemaks?
See pole isegi vaimselt loogiline.
Sotsiaalsfäär on problemaatiline - naise peksmine on lubatud.
Kui su naine ütleb "ei", lubab Koraan peatükis 4:34 teda peksta.
Ptk 38:44 ütleb: Peksa oma naist.
- Samal ajal õhutab Jeesus isegi vaenlasi armastama
ja palvetama nende eest, kes sind taga kiusavad.
- Absoluutselt. Suured erinevused.
Kristuse puhul on motivatsiooniks armastus.
Ta ütleb, et kui meil pole isekeskis armastust,
ei saa me üksteisega leppida ega rahus elada.
Me ei saa minna inimese juurde ja öelda: "Ma vihkan sind,
kuid tahan olla su sõber." See on võimatu.
Ainult tingimusteta armastus suudab inimest muuta.
See muutis minu elu.
- Aitäh saates osalemast. Meil on aeg otsas.
Kuulsime mitmeid huvitavaid detaile. Sinu sõnum on väga selge:
Jumala armastus muudab kõik. - Aamen.
- Aitäh saatesse tulemast! Jumal õnnistagu sind, su tööd
ja su perekonda!
Aitäh, head vaatajad!
On hämmastav, et võime tunda Jumalat ja Tema armastust
tänu Tema halastusele meie vastu.
Olgem julged seda teistega jagama ja elagem selles ka ise.
Kohtumiseni nädala pärast taas Piiblikohvikus!
Aitäh vaatamast!
Tõlge: Monika Jaaguri